CELEX: 62008TO0529
Language: fi
Date: 2010-04-13 00:00:00
Title: Unionin yleisen tuomioistuimen (ensimmäinen jaosto) määräys 13 päivänä huhtikuuta 2010. # Territorio Histórico de Álava - Diputación Foral de Álava ym. vastaan Euroopan komissio. # Kumoamiskanne - Valtiontuet - Veroedut - Sääntöjenvastaiseksi todetun valtiontuen takaisin periminen - Koronkorkojärjestelmän soveltaminen - Vahvistava toimenpide - Tutkimatta jättäminen. # Yhdistetyt asiat T-529/08 - T-531/08.

Unionin yleisen tuomioistuimen määräys (ensimmäinen jaosto) 13.4.2010 – Diputación Foral de Álava ym. vastaan komissio 
      (yhdistetyt asiat T-529/08–T-531/08)
      Kumoamiskanne – Valtiontuet – Veroedut – Sääntöjenvastaiseksi todetun valtiontuen takaisin periminen – Koronkorkojärjestelmän soveltaminen – Vahvistava toimenpide – Tutkimatta jättäminen
      Kumoamiskanne – Kanne sellaisesta päätöksestä, jolla vahvistetaan päätös, josta ei ole nostettu ajoissa kannetta – Tutkimatta jättäminen – Aikaisemman päätöksen vahvistavan päätöksen käsite – Aikaisemman päätöksen uudelleentarkastelun johdosta ja uusien seikkojen perusteella tehty päätös ei kuulu tämän käsitteen
         soveltamisalaan (EY 230 artikla) (ks. 28–30 kohta)
      
      Aihe 
      
         
               Euroopan yhteisöjen 2.10.2008 päivättyä kirjettä koskeva kumoamisvaatimus: tässä kirjeessä ilmoitetaan kantajille, että tukiohjelmasta,
                  jonka Espanja on toteuttanut myöntämällä Álavassa, Guipúzcoassa ja Biskajassa sijaitsevien yritysten tekemille investoinneille
                  45 prosentin verohyvityksen 11.7.2001 tehdyissä komission päätöksissä 2002/820/EY, 2002/894/EY ja 2003/27/EY (vastaavasti
                  EYVL 2002, L 296, s. 1, EYVL 2002, L 314, s. 26 ja EYVL 2003, L 17, s. 1), ja valtiontukiohjelmasta, jonka Espanja on toteuttanut
                  uusien yritysten hyväksi Álavassa, Guipúzcoassa ja Biskajassa, 11.7.2001 tehdyissä komission päätöksissä 2002/892/EY, 2002/540/EY
                  ja 2002/806/EY (vastaavasti EYVL 2002, L 314, s. 1, EYVL 2002, L 174, s. 31 ja EYVL 2002, L 279, s. 35) sääntöjenvastaisiksi
                  todettujen valtiontukien takaisin perimisen yhteydessä maksettaville koroille on laskettava koronkorko; nämä päätökset on
                  vahvistettu ensimmäisen oikeusasteen tuomioistuimen yhdistetyissä asioissa T-227/01–T-229/01, T-265/01, T-266/01 ja T-270/01,
                  Diputación Foral de Álava ym. vastaan komissio, 9.9.2009 antamassa tuomiossa (ei vielä julkaistu oikeustapauskokoelmassa)
                  ja ensimmäisen oikeusasteen tuomioistuimen yhdistetyissä asioissa T-230/01–T-232/01 ja T-267/01, Diputación Foral de Álava
                  ym. vastaan komissio, 9.9.2009 antamassa tuomiossa (ei vielä julkaistu oikeustapauskokoelmassa)
               
            Ratkaisu 
      
         
                  1)
               
               
                  
               
               
                  	Kanteet jätetään tutkimatta.
               
            
         
                  2)
               
               
                  
               
               
                  	Territorio Histórico de Álava – Diputación Foral de Álava, Territorio Histórico de Guipúzcoa – Diputación Foral de Guipúzcoa
                     ja Territorio Histórico de Vizcaya – Diputación Foral de Vizcaya vastaavat kukin omista oikeudenkäyntikuluistaan ja ne velvoitetaan
                     korvaamaan Euroopan komission oikeudenkäyntikulut.